Държавен вестник, бр. 65, 2010 г., стр. 120

СТР.  120	
Д Ъ Р Ж А В Е Н  В Е С Т Н И К 	
БРОЙ  65
5.2.8. мебелите и медицинското оборудване да 
отговарят на предмета на дейност на отделение/
клиника по ушно-носно-гърлени болести и да 
позволяват влажно почистване и дезинфекция;
5.2.9. отделение/клиника по ушно-носно-
гърлени болести да разполага със средства 
за измиване и дезинфекция, а персоналът да 
изучава и спазва принципите за асептика и 
антисептика;
5.2.10. отделение/клиника по ушно-носно-
гърлени болести разполага задължително със:
а) вътрешнокомуникативни връзки (теле­
фони, пейджъри и др.) между кабинети, ма­
нипулационна, операционен блок, отделения 
за интензивно лечение, централно отделение 
за интензивно лечение на болницата, приемен 
кабинет;
б) инсталация за повикване в болничните 
стаи (светлинно-информационна, светлинно-
блокираща, звукова, комбинирана);
в) при оказване на медицинска помощ на 
пациенти със спешни състояния е задължително 
наличието на система за бързо и едновременно 
повикване на необходимия екип;
5.2.11. чрез сигнализиращите системи и по­
стоянното наблюдение от медицинските сестри 
да се осигурява бърз контакт между лекар и 
хоспитализиран пациент при възникнали спеш­
ни състояния;
5.2.12. задължително се изолират болните със 
септични състояния и усложнения в септични 
стаи, обслужват се по възможност от отделен 
персонал, с отделна количка, инструменти и 
материали за превръзка, с допълнителни дрехи 
(препоръчително за еднократна употреба) на 
персонала и ръкавици, с отделно сортиране 
и извозване на мръсно бельо и отпадъчни 
материали;
5.2.13. еднодневна хирургия може да се из­
пълнява в клиники/отделения по ушно-носно-
гърлени болести или в обособени хирургични 
отделения към лечебни заведения за болнична 
помощ или към лечебни заведения за извънбол­
нична помощ, включващи операционна зала и 
инструментариум за еднодневни операции, стаи 
с легла за неколкочасов престой и наблюдение 
на пациентите след анестезия и хирургическа 
намеса, стая за персонала, склад, сервизни 
помещения; структурата ползва хирургичен и 
анестезиологичен персонал от основните хирур­
гични отделения/клиники, както и от общите 
обслужващи структури.
5.3. Операционна зона (зали, блок):
5.3.1. ушно-носно-гърлени операции се из­
вършват в обособени територии на лечебните 
заведения:
а) към кабинети по ушно-носно-гърлени 
болести за извънболнична медицинска дейност 
(амбулаторна операционна, превързочна);
б) амбулаторна операционна зала към при­
емен кабинет на отделение/клиника по ушно-
носно-гърлени болести;
в) обособен операционно отделение със зала 
за амбулаторна и/или еднодневна хирургия и 
стаи за пред- и следоперативен престой;
г) операционна зона (операционна зала или 
зали, операционен блок);
5.3.2. териториално мястото, където се 
извършва ушно-носно-гърлена хирургическа 
намеса, трябва да позволява безпроблемно 
транспортиране от подготвителна стая/зала 
към операционна зала, от последната – към 
стая/зала за възстановяване от анестезия, към 
структура за интензивно лечение или към бол­
нична стая в стационар по ушно-носно-гърлени 
болести;
5.3.3. мястото за извършване на ушно-
носно-гърлена хирургическа намеса трябва 
да отговаря на изискванията за оборудване, 
хирургически инструментариум, консумативи, 
пространствени, комуникационни и хигиенни 
условия за безпроблемно извършване на опе­
рация с необходимия обем и сложност;
5.3.4. операционната зала се разполага в 
изолирана, но удобна за комуникация терито­
рия на лечебното заведение; при наличие на 
отделение/клиника по ушно-носно-гърлени 
болести се препоръчва формирането на отделен 
операционен блок, концентриращ персонал и 
дейности със специфични изисквания;
5.3.5. всяка клиника (отделение) по уш­
но-носно-гърлени болести е препоръчително 
да разполага най-малко с две операционни 
зали – за асептични и септични операции, или 
да ползва операционния блок на съответното 
лечебно заведение;
5.3.6. операционната зона или блок включва:
а) операционни зали: препоръчително е 
всяка зала да има два входа/изхода, водещи 
към помещение за предоперативна подготовка 
на болния и помещение за подготовка на УНГ 
хирургичния екип;
б) помещение за подготовка на хирургичния 
екип, оборудвано с мивки с течаща студена и 
топла вода с кранове, задвижвани с лакът, крак 
или фотоклетка; шапки и маски, огледало;
в) наличието на помещение или обособена 
част от него за предоперативна подготовка на 
болния (с излази на инсталации за кислород, 
за сгъстен въздух и за аспирация); мобилна 
лежаща количка; консумативи за подготовка 
на болни (сонди, катетри, венозни канюли, 
тръби за интубация);
г) помещения за следоперативно наблюде­
ние/събуждане, оборудвано с мобилни болнич­
ни легла, монитори за контрол на жизнените 
функции, излази на инсталации за кислород, 
сгъстен въздух и аспирация;
5.3.7. операционният блок разполага задъл­
жително със:
а) комбинирано осветление в операцион­
ните зали; локалното осветление се осигурява 
от операционна лампа с най-малко 3 бренера, 
всеки от които с мощност 100 W;